1998R0963 — SL — 06.01.2005 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 963/98

z dne 7. maja 1998

o standardih trženja za cvetačo ►M5 ————— ◄







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo Komisije (ES) št. 2520/97 ( 2 ), in zlasti člena 2(2) Uredbe, ker so cvetača in artičoke naštete v Prilogi I Uredbe (ES) št. 2200/96 kot proizvodi, za katere je treba sprejeti standarde; ker Priloga II/1 k Uredbi Sveta št. 23 z dne 4. aprila 1962 o postopni vzpostavitvi skupne ureditve trga za sadje in zelenjavo ( 3 ), kakor je bila nazadnje spremenjena z Uredbo Komisije (ES) št. 888/97 ( 4 ), določa skupne standarde kakovosti za cvetačo; ker Priloga I/6 k Uredbi Komisije št. 58 ( 5 ) o skupnih standardih kakovosti za nekatere proizvode iz Priloge I B k Uredbi 23, kakor je bila nazadnje spremenjena z Uredbo (ES) 888/97, določa standarde za artičoke; ker ti standardi ne odražajo več tržnih zahtev; ker je zato treba preoblikovati zadevna pravila in razveljaviti Uredbo št. 23 in Prilogo I/6 k Uredbi št. 58, ob upoštevanju, zaradi preglednosti na svetovnem trgu, standardov, ki jih za zadevne proizvode priporoča Ekonomska komisija Združenih narodov za Evropo; ker bi morala uporaba standardov odstraniti proizvode slabe kakovosti s trga, usmeriti proizvodnjo k zahtevam potrošnikov in spodbuditi trgovanje na podlagi lojalne konkurence, kar bi pripomoglo k izboljšanju donosnosti; ker se standardi uporabljajo na vseh stopnjah trženja; ker lahko prevoz na dolge razdalje, skladiščenje za določen čas in roko-vanje s proizvodi povzročijo poslabšanje zaradi biološkega razvoja proizvodov ali njihove pokvarljivosti; ker je tako poslabšanje treba upoštevati pri uporabi standardov na stopnjah trženja, ki sledijo odpošiljanju; ker je treba pri proizvodih v razredu „ekstra“, ki morajo biti zlasti skrbno sortirani in pakirani, dopustiti le nekolikšno zmanjšanje svežosti in čvrstosti; ker so ukrepi, predvideni v tej uredbi, v skladu z mnenjem Upravljalnega odbora za sveže sadje in zelenjavo, SPREJELA NASLEDNJO UREDBO:







Člen 1

▼M5

1. Standard trženja za cvetačo iz oznake KN 0704 10 je določen v Prilogi.

▼B

2. Ti standardi se uporabljajo na vseh stopnjah trženja pod pogoji iz Uredbe (ES) št. 2200/96.

Vendar pa se na stopnjah po odpošiljanju, različno kot določa standard, pri proizvodih lahko pokažejo:

— nekoliko zmanjšana svežost in čvrstost,

— manjše poslabšanje zaradi biološkega razvoja ali pokvarljivosti proizvodov, razen pri proizvodih razreda „ekstra“.

Člen 2

Uredba št. 23 se razveljavi in Priloga I/6 k Uredbi št. 58 se črta.

Člen 3

Ta uredba začne veljati s 1. julijem 1998.

Ta uredba je v celoti zavezujoča in se neposredno uporablja v vseh državah članicah.









▼M5

PRILOGA

▼B

STANDARD ZA CVETAČO

I. OPREDELITEV

Ta standard se uporablja za sorte (kultivarje) cvetače, vzgojene iz Brassica oleracea L. convar. botrytis (L.) Alef. var. botrytis, ki se potrošniku dobavljajo sveže, pri čemer je izključena cvetača za industrijsko predelavo.

II. DOLOČBE O KAKOVOSTI

Namen tega standarda je opredeliti zahteve glede kakovosti za cvetačo po pripravi in pakiranju.

A. Minimalne zahteve

Ob upoštevanju posebnih določb za vsak razred in dovoljenih odstopanj morajo biti rože cvetače v vseh razredih:

— nepoškodovane,

— zdrave; proizvod, ki je zaradi pojava gnilobe ali poškodb neprimeren za uživanje, je izločen,

— čiste, praktično brez vsake vidne tuje snovi,

— sveže po videzu,

— praktično brez škodljivcev,

— praktično brez poškodb, ki jih povzročijo škodljivci,

— brez odvečne zunanje vlage,

— brez tujega vonja in/ali okusa.

Razvitost in stanje cvetače morata biti takšna, da rože cvetače lahko:

— prenesejo prevoz in rokovanje ter

— prispejo v namembni kraj v zadovoljivem stanju.

B. Razvrstitev

Cvetača se uvršča v tri razrede, ki so opredeljeni spodaj:

(i) Razred „ekstra“ Cvetača v tem razredu mora biti odlične kakovosti. Njena oblika, razvitost in obarvanost morajo biti sortno značilne. Rože cvetače morajo: — biti lepo oblikovane, čvrste, kompaktne, — biti zelo gosto sklenjene, — biti enakomerno bele ali rahlo smetanaste barve ►M1 ( 6 ) ◄ , — biti brez poškodb, z izjemo rahlih površinskih poškodb pod pogojem, da te ne kvarijo splošnega izgleda proizvoda, kakovosti, sposobnosti ohranjanja kakovosti in predstavitve v enoti pakiranja. Poleg tega morajo, če se cvetača prodaja skupaj „z listi“ ali „z obrezanimi listi“, morajo ti listi imeti svež videz.

(ii) Razred I Cvetača v tem razredu mora biti dobre kakovosti. Biti mora sortno značilna. Rože cvetače morajo: — biti čvrste, — biti gosto sklenjene, — biti belo ali slonokoščeno ali smetanasto obarvane ( 7 ), — biti brez nepravilnosti, kot so rahli madeži, vmesni listi v roži (brakteje), sledovi pozebe, odrgnine. Rože cvetače smejo imeti naslednje rahle nepravilnosti pod pogojem, da te ne kvarijo splošnega videza proizvoda, njegove kakovosti, skladiščne sposobnosti in videza vsebine pakiranja: — rahle nepravilnosti v obliki ali razvitosti, — rahle nepravilnosti v obarvanosti, — in zelo rahla puhavost. Poleg tega morajo, če se cvetača prodaja skupaj „z listi“ ali „z obrezanimi listi“, morajo ti listi imeti svež videz.

(iii) Razred II V ta razred se uvršča cvetača, ki ne izpolnjuje pogojev za uvrstitev v višja razreda, vendar ustreza minimalnim zahtevam zgoraj. Rože cvetače smejo: — imeti rahle nepravilnosti v obliki, — biti slabše sklenjene, — biti rumenkasto obarvane ( 8 ). Imeti smejo: — rahle sledove ožigov od sonca, — največ pet bledozelenih listov, — rahlo puhast poprh (toda ne vlažno ali mastno na otip). Imeti smejo tudi največ dve od naslednjih nepravilnosti pod pogojem, da rože ohranijo glavne značilnosti glede kakovosti, sposobnosti ohranjanja kakovosti in predstavitve: — rahle sledove poškodb zaradi škodljivcev ali bolezni, — rahle površinske poškodbe zaradi pozebe, — rahle odrgnine.

III. DOLOČBE O VELIKOSTI

Velikost se določi z največjim premerom v ekvatorialnem prerezu. Najmanjši premer mora biti 11 cm; razlika v velikosti med največjo in najmanjšo rožo cvetače v vsaki enoti pakiranja ne sme presegati 4 cm.

▼M2

Zahteve glede velikosti ne veljajo za miniaturne proizvode ( 9 ).

▼B

IV. DOLOČBE O DOVOLJENIH ODSTOPANJIH

Odstopanja pri kakovosti in velikosti so dovoljena v vsaki enoti pakiranja za rože cvetače, ki ne izpolnjujejo pogojev za navedeni razred.

A. Odstopanja od kakovosti

(i) Razred „ekstra“

5 % po številu rož cvetače, ki ne izpolnjujejo zahtev razreda „ekstra“, vendar ustrezajo tistim iz razreda I ali so izjemoma v mejah dovoljenih odstopanj za ta razred.

(ii) Razred I

10 % po številu rož cvetače, ki ne izpolnjujejo zahtev razreda I, vendar ustrezajo tistim iz razreda II ali so izjemoma v mejah dovoljenih odstopanj za ta razred.

(iii) Razred II

10 % po številu rož cvetače, ki ne izpolnjujejo zahtev razreda II niti minimalnih zahtev, vendar rože ne smejo biti gnile ali kako drugače neprimerne za uživanje.

B. Odstopanja od velikosti

Za vse razrede: 10 % po številu rož cvetače, ki ne izpolnjujejo določb o velikosti in navedene velikosti, vendar ustrezajo velikosti neposredno pod in/ali nad tisto na pakiranju, pri čemer najmanjši premer rože ne sme bit manjši od 10 cm.

V. DOLOČBE O PAKIRANJU

A. Izenačenost

Vsebina vsake enote pakiranja mora biti izenačena in vsebovati le cvetačo istega porekla, komercialnega tipa, kakovosti in velikosti. Poleg tega mora biti vsaka enota pakiranja cvetače razreda „ekstra“ izenačena po obarvanosti.

▼M2

Miniaturna cvetača mora biti v razumni meri izenačena po velikosti. Lahko je pomešana z drugimi miniaturnimi proizvodi druge vrste in porekla.

▼B

Vidni del vsebine enote pakiranja mora biti reprezentativen za celotno vsebino.

▼M3

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 10 ).

▼B

B. Predstavitev

Cvetača mora biti pakirana tako, da so rože ustrezno zaščitene.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

V enoti pakiranja ne sme biti tujih snovi.

▼M6

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

C. Pakiranje

Cvetača je lahko pakirana:

(i) z listi: cvetača, pokrita z zdravimi zelenimi listi v zadostnem številu in dovolj dolgimi listi, da v celoti prekrijejo in zavarujejo rožo. Kocen mora biti odrezan tik pod listi, ki ščitijo rožo;

(ii) brez listov: cvetača s popolnoma odstranjenimi listi in neužitnim delom kocena. Ob roži sme biti največ pet majhnih in nežno bledozelenih neskrajšanih listov, ki se tesno prilegajo roži;

(iii) s porezanimi listi: cvetača z zadostnim številom preostalih listov, da lahko varujejo rožo. Ti listi morajo biti zdravi in zeleni ter skrajšani največ 3 centimetre pod vrhom rože. Kocen mora biti odrezan tik pod listi, ki ščitijo rožo.

VI. DOLOČBE O OZNAČEVANJU

Na vsaki enoti pakiranja mora biti na isti zunanji strani čitljivo in neizbrisno označeno naslednje:

▼M6

A. Identifikacija

Ime in naslov pakirnice in/ali odpremnikaTa navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda

— „Cvetača“, če vsebina ni vidna od zunaj

▼M1

— Ime komercialnega tipa ali sorte cvetače drugačne barve, ki je navedena v opombi 1 dela B naslova II.

▼B

C. Poreklo proizvoda

— Država porekla in, neobvezno, pridelovalno območje ali državno, regionalno ali lokalno ime kraja

D. Prodajne označbe

— Razred

— Velikost, izražena v najmanjšem in največjem premeru ali številu enot

▼M2

— „Mini cvetača“, „mlada cvetača“ ali drugi ustrezni izraz za miniaturni proizvod, če ustreza. Kadar je v isti enoti pakiranja mešanica več vrst miniaturnih proizvodov, morajo biti navedeni vsi proizvodi in njihovo poreklo.

▼B

E. Uradni kontrolni znak(neobvezno).

▼M6

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.

▼M5 —————